Intervju s prof. Jeffrijem Sachsom ( nelektorirana verzija)

Spoštovani g. profesor, najprej srečno Novo leto. Ali bo letošnje leto manj slabo, kot je bilo preteklo. Kaj menite?

Sachs; Bi se stvari lahko poslabšale? Vsekakor. Imamo dve vojni, ki divjata, v Ukrajini in Gazi. Lahko bi se razširili, zlasti vojna v Gazi bi lahko vsak trenutek postala tudi vojna v Libanonu, ki bi povzročila širši bližnjevzhodni požar. Volitve v Tajvanu, bi lahko v kombinaciji z neodgovornostjo ZDA, Tajvance spodbudile k večjemu separatizmu, kar bi lahko vodilo v vojno s Kitajsko. Vstopili smo torej v zelo nevarno leto. Ameriški politični položaj je slab. Predsednik je izjemno šibak. Politični sistem je zelo razdrobljen, pokvarjen in nestabilen.

Uroš: Brez dvoma je vojna v Gazi trenutno najbolj nevarna in okrutna. Izrael je začel z odkritim genocidom in etničnim čiščenjem Palestincev. Zakaj so vse arabske države tako pasivne , celo Rusija in Kitajka stojita ob strani. Zakaj dovoljujemo Izraelu, da izvaja genocidno politiko?

Sachs: Države kot Egipt, saudska Arabija ali emirati nočejo vojne na svojem ozemlju, nočejo biti bombardirane, nočejo nesreče. Prizadevajo, da bi z diplomacijo dosegle nekaj, mislim, da ne gre samo za retoriko. Vsak dan, vsak teden je v organizaciji združenih narodov kak poskus, da bi dosegli premirje ali sprejeli resolucijo varnostnega sveta in resolucijo generalne skupščine. Sedaj so ZDA same z Izraelom, ko pravijo ne vsemu svetu. Na zadnjem glasovanju o samoodločbi Palestincev v generalni skupščini so bile vse države za, 4 proti: Izrael, ZDA, Mikronezija in Nauru. Več glasov niso dobili. Bili je sicer tudi nekaj neopredeljenih glasov. Vendar, Mikronezija ima 100 tisoč prebivalcev Nauru ima z vsem spoštovanjem 20 tisoč ljudi. ZDA in Izrael sta torej zelo osamljeni. Tudi Kitajska in Rusija dajeta prednost diplomaciji. To za njiju ni slabo. Država ki se ima za svetovno voditeljico ne more dobiti nikogar drugega kot Mikronezijo in Nauru ter Izrael. Južna Afriška vlada je sprožila tožbo pred meddržavnim sodiščem in zahteva da Izrael ustavi genocid. ZDA morajo zavedati, da nastopajo v tem primeru kot sostorilec , ker dajejo Izraelu orožje in mu omogočajo da izvaja genocid , ker sam tega ne bi mogel izvajati more izvajati brez vsakodnevnih ameriških dobav raket, streliva , drugega orožja itd. Temeljno je torej, da nihče noče biti bombardiran s strani Izraela.

Uroš: Zakaj je židovski lobi v ZDA tako močan. Vtis imamo , da v beli hiši živi izraelski premier Netanjahu ne pa predsednik Biden.

Sachs: Mislim, da je pomembnih nekaj dejstev. Eno od teh je, da je vojna v ZDA največji posel. To je operacija, ki dosega letno tisoč milijard dolarjev. Obstaja veliko vplivnih institucij , ki so del tega, na primer univerzitetni sistem, zato ker dobi velik del sredstev od donatorjev, ki so del vojaško-industrijskega kompleksa . Nekatere družbe kot so Raytheon, Northrop ali Boeing in drugi, dajejo denar univerzam kar direktno in ustanavljajo tam svoje oddelke za mednarodne odnose. Velike družbe kot 5 največjih Boeing, Northrop, General dynamics, Raytheon, in Lockheed Martin, imajo na stotine milijard poslov s pentagonom, pa tudi veliko drugih družb ima ogromne posle na primer v Silicijevi dolini. Vse imajo obsežne pogodbe s pentagonom. Gre za ogromen biznis. Tudi izraelska vojska je del ameriškega vojaškega kompleksa , je del iste zgodbe. Poleg tega veliko senatorjem in članom kongresa posebej tistih, ki delujejo v komiteju za oborožene sile, plačuje predvolilne kampanje te vrste industrija . Gre za zelo razširjen pojav. Svoji ženi sem pred nekaj minutami rekel, da je to podobno kot bi nekoga vprašal okoli leta sto našega štetja, zakaj se ne upirate rimskemu imperiju. Tudi v današnjem primeru gre za velik imperij , ni se lahko zoperstaviti temu imperiju.

Uroš: To je torej vzrok da ZDA podpirajo etnično čiščenje . Kaj pa Evropa ? Je zelo šibka, kar zadeva Palestino sploh ne reagira. Zlasti Nemčija , Francija in velika Britanije podpirajo Izraelsko politiko.

Sachs: Za mene je Evropa največje razočaranje zadnjih nekaj let. Vzemimo predsednico evropske komisije von Der Leyenvo . Kdo jo plačuje? Ali vojaško industrijski kompleks ali ameriška vlada ali si samo želi mesto generalnega sekretarja Nata. Tega ne vem, vendar ničesar ne govori o Evropi, govori samo o ameriških interesih, samo o vojnem stroju. Ne razumem jo. Eden od vodilnih evropskih politikov mi je dejal: v Washingtonu nas obravnavajo kot otroke. Ne govorim o neizkušenem politiku, ne morem vam povedati njegovega imena. Kar sem slišal skoraj nisem verjel, čeprav sem govoril z znano svetovno osebnostjo. Rekel sem si, da ne bi smeli dovoliti, da v Washingtonu z njimi ravnajo kot z otroki , vendar je to dejstvo. Zakaj je temu tako? To je brez dvoma uganka.

Uroš: Kaj je vzrok, da je Evropa prostovoljni vazal ZDA. Zakaj?

Sachs: Rekli bi lahko da je vzrok jedrski dežnik, rekli bi lahko, da je vzrok pomembnost ameriške in evropske vojaške industrije , velike evropske družbe so namreč del iste zgodbe. Nobenega dvoma ni, da gre tudi v Evropi za posle. Evropa drago plačuje ameriški militarizem. Poleg tega plačuje visoko ceno za vojno v Ukrajini, ker je ta vojna, zelo iskreno povedano če raziskujemo njene vzroke, posledica širjenja Nata. Evropski voditelji so vedeli od vrha v Bukarešti leta 2008 naprej, da je to slaba novica. Rekli so, George (Bush) ne delaj tega. Ali so to povedali tudi Evropejcem? Ne niso. Na to je prišla emigrantska kriza iz Sirije leta 2011. Koliko evropskih voditeljev je svoji publiki povedala resnico, da je čudoviti predsednik Obama ukazal Cia-i , da strmoglavi Basharja al Asada kar je pripeljalo do begunske krize v Evropi. Prepričan sem, da so to vaši voditelji vedeli, vendar o tem evropski mediji niso poročali. Evropa, ki je kot civilizacija 10 krat starejša od ameriške bi morala povedati Ameriki, ti tako kot otrok uničuješ vse , prenehaj uničevati kar je bilo zgrajeno v teku mnogih stoletij. Evropa bi to morala storiti, vendar tega ne naredi.

Uroš: Hm, Kako bi ocenili kvaliteto evropskih politikov. Nimamo več državnikov kot so bili De Gaulle, Kohl, Brandt. Zakaj?

Sachs: Poglejte ankete javnega mnenja o priljubljenosti evropskih politikov, ki jih spremljam vsak teden. Na jih ni nobenega znanega politika. Javnost v Evropi je nastrojena proti voditeljem. Negativne ocene naraščajo povsod. To ne pravim jaz ampak ljudje v Evropi. Vedo, da imajo šibke politike, ki se zavzemajo za vojno in da v temelju sledijo Ameriki. Zelo malo voditeljev je, ki razmišlja drugače. Viktor Orban na primer misli drugače. Z njim sem imel dolg pogovor o vojni v Ukrajini. Misli zelo iskreno, pozna zgodovino, je zelo jasen in moj bog, ne omenjaj ga v Bruslju ali v Washingtonu , to pa zato ker govori resnico. Piko na Slovaškem je isti, govori resnico. Bomo videli kako bo na Nizozemskem, ko bodo v kakšnem letu dni oblikovali vlado . Javnost ne podpira to vojno. To je problem tako v Evropi kot v ZDA. V ZDA je javnost prav tako proti vojni, vendar kdo jo kaj vpraša. Gre za velike posle, zato pa ni potrebno vprašati ljudi, ni si mogoče zamisliti, da bi ameriški vojaško industrijski kompleks moral vprašati ljudi za mnenje. Nikakor. Zato se vojna nadaljuje. Naš državni sekretar Blinken enostavno podpisuje izredne ukrepe o tem , da bo poslal Izraelu še več orožja, ker da izredno stanje nacionalne varnosti ZDA terja, da se v Gazi nadaljujejo pokoli.

Uroš: Ali smo ljudje, ki smo privrženi miru posebej v Evropi, dožni moralno podpreti južnoafriško tožbo proti Izraelu pred meddržavnim sodiščem ?

Sachs; Seveda moramo. Gre za genocid ki poteka pred našimi očmi. Ljudje si prizadevajo, nisem prepričan da tudi naše vlade , za mir, dostojanstvo , mednarodno pravo. Tožba je zelo dobro in podrobno utemeljena , na 84 straneh. Če jo berete vidite, kako strašne besede prihajajo iz ust izraelskih voditeljev, ne samo od bomb iz njihovih topov. Razkrivajo kaj mislijo storiti. Gre za povsem zločinske namene. Zato je južno afriška vlada sprožila postopek pred meddržavnim sodiščem. Tožbo moramo podpreti , čeprav je bela hiša izjavila, da ta primer ni utemeljen, novinarji pa so bili tiho, ko so dobili sporočilo dolgo en stavek. To je bilo vse. V tem trenutku ni prav nobenega resnega namena ameriške vlade, da bi prišli do miru.

Uroš: Vi ste predlagal mirovni načrt v 8 točkah za končanje vojne v Gazi. Kar je zelo pomembno je vaš predlog, da ne bo pogajanj med Palestinci in Izraelci ampak da bi morali rešitev najti v okviru OZN oziroma varnostnega sveta.

Sachs; 56 let smo se pogajali, zato ne rabimo več pogajanj. Vse je jasno. Vse je znano. Vse kar je bilo mogoče je bilo povedano. Varnostni svet je o tem govoril desetletja. Resolucija 242 iz leta 1967 predvideva dve državi, ki živita v miru , ena poleg druge v mejah iz 4. junija 1967 leta. Pika. To je to. To moramo uresničiti.

Uroš: Slovenija je postala nestalna članica varnostnega sveta. Člani bomo dve leti. Ali lahko tako majhna država kot je Slovenija, vodi neodvisno politiko v okviru varnostnega sveta ker smo člani EU in Nata. Mislim, da na nas lahko pritiskajo kaj moramo storiti v varnostnem svetu.

Sachs; Slovenija je članica varnostnega sveta kot država članica zato ni nobene prisile , da bi morala slediti evropski liniji, še posebej ker ni takšne linije. Naj dodam, da je visoki predstavnik EU komisije Joseph Borell izjavil, da bo morala biti rešitev vsiljena. To je torej pot. Najti jo bo potrebno v okviru varnostnega sveta. Obstaja verjetno 13 glasov za, ZDA lahko potencialno dajo veto, poleg tega pa bo velika Britanija naredila vse kar od nje zahtevajo ZDA. Velika Britanija bo poslušala kaj mora storiti. Glavni problem so torej ZDA. Razumeti morajo, da sodelovanje v genocidu ni v interesu Američanov in ni v interesu Izraela. Če mislijo, da s tem branijo Izrael, ustvarjajo največji eksistencialni problem za obstoj Izraela. Pika. Celo Judi v Ameriki in drugod po svetu postavljajo vprašanje kaj delate in tega ne delajte v našem imenu.

Uroš: Kakšen bi bil vaš nasvet slovenskim diplomatom v varnostnem svetu. Kakšno politiko naj vodijo?

Sachs: Zelo močno bi priporočal, da bi se o tem zelo intenzivno posvetovali z drugimi člani varnostnega ker je to privilegij članov varnostnega sveta ker se mora to ubijanje končati. Odgovornost in naloga članov varnostnega sveta je ohranjati mir. To je glavni razlog njegovega obstoja. Ni zato, da bi imeli dve leti zanimivih srečanj, ni zato ker bila Slovenija vanj izvoljena, obstaja zato da vzdržuje mir. Je najbolj pomembna institucija za ohranjanje miru. Je edina te vrste. Predlagal bi, da se z vsemi člani zelo intenzivno pogovarja z načrtom, da ta organ ne deluje v času nekaj mesecev ali let ampak v roku nekaj dni. Tam poteka množično ubijanje in vsak dan zakasnitve povečuje možnosti za izbruh širše vojne. Eden od izraelskih ministrov je že govoril o uporabi jedrskega orožja v Gazi . Varnostni svet mora zato ukrepati.

Uroš: Celo pokojni Henry Kissinger je pred nekako 20 ali 25 leti dejal, da bo Izrael prenehal obstajati v 10 letih. Zmotil se je v datumu, vendar mislim, da je geopolitičen položaj Izraela slabši kot je bil pred to agresijo , ker je majhen Izrael obkrožen s skoraj 400 milijoni muslimanov oziroma Arabcev.

Sachs: Izrael lahko sklene mir s sosedami ker so najmanj po letu 2002 sosednje države rekle, imejmo državo Palestino v soseščini in mi bomo z vami sklenili mir, končali bomo sovražnosti, končale se bodo napetosti in prizadevali si bomo za skupno varnost Izraela in Palestine. Celo potem ko je Izrael začel bombardirati Gazo so arabski in islamski voditelji na srečanju v Riadu v novembru objavili deklaracijo v kateri se zavzeli za palestinsko državo in obljubili, da bodo vzpostavili normalne odnose z Izraelom. Če se Izrael sooča z eksistenčnim vprašanjem se sooča zaradi politike, ki jo vodi. To kar se dogaja v Izraelu je zato ker je politika prešla iz pragmatizma v mesijanstvo . Izrael je padel v klešče verskega mesijanskega gibanja , mislim v dobesednem ne v figurativnem smislu. Verski nacionalisti v Izraelu so prevzeli idejo , da jim je bog v knjigi Jashua ( ena od knjig iz svetega pisma Stare zaveze) obljubil vso zemljo vključno s Palestino, tako da bi vsak kompromis ali umik kršil božje besede. To je mesijanstvo. To ne vodi k preživetju, to vodi v katastrofo. Izrael pred 50 leti je bil drugačen. Bil je agresiven vendar ne tak kot danes. To je ekstremizem . Če pogledate sestav vlade: Netanjahu je ekstremist, finančni minister Smotrich je ekstremist, notranji minister Ben-Gvir je ekstremist, obrambni minister Gallant je ekstremist. To so ljudje ki niso naklonjeni palestinski državi . zavzemajo se za izraelsko dominacijo vsega ozemlja , toda tam je 7 milijonov Palestincev kar pomeni etnično čiščenje . To poskušajo uresničiti sedaj v Gazi. To je vojni zločin in katastrofa v vseh pomenih, tako fizičnih kot geopolitičnih.

Uroš: Ena od posledic vojne v Gazi je, da vojne v Ukrajini ni več na prvih straneh svetovnega tiska. Za Ukrajino ste predlagal mirovni načrt. Katere so njegove značilnosti?

Sachs: Mirovni načrt je jasen. Nato bo končal vsak poskus, da bi se razširil na Ukrajino. Na tej osnovi bi se vojna končala. Z vsakim zamujenim dnevom se bodo pogoji sporazuma za Ukrajino poslabšali. Razlog je naslednji: Ko sem leta 2014 ali 2013 dejal, da širjenje Nata nima nobenega smisla, Rusija ni zahtevala nobenega ozemlja. Nato so ZDA v februarju 2014 pomagale izvesti državni udar, s katerim so vrgli ukrajinsko vlado, ki je temeljila na nevtralnosti in pripeljali na oblast vlado, ki se je zavzemala za širjenje Nata. To je bilo februarja 2013. Viktorio Nuland ( takratno pomočnico ameriškega državnega sekretarja) lahko slišite na magnetofonskem traku ko je govorila z ameriškim veleposlanikom o tem kdo bo v novi vladi. Rusi so ta pogovor prestregli in ga objavili na spletu, tako da ga lahko vsakdo sliši. Po letu 2014 je Rusija povrnila Krim, kjer je nastanjeno njeno ladjevje ker ni hotela , da bi padlo v roke Nata. Kar zadeva Donbas se je zavzemala za pogajanja o avtonomiji te etnično ruske regije. To je bil sporazum Minsk 1 , Minsk 2. Slednjega je podprl varnostni svet. Ukrajinci so ga zavrgli. Rekli so, ne bomo ga podpisali. . ZDA so jim sporočile : ne skrbite , varnostni svet , kakšna smešnica, nič vam ni treba storiti. Francozi in Nemci , ki so bil garanti sporazuma Minsk 2 v okviru procesa Normandija so sprav tako svetovali Ukrajincem naj ga zavržejo. Celo gospa Merkel, ki je na splošno spoštovana, je v enem intervjuju, ko ni bil več kanclerka dejala, mi smo Ukrajincem samo kupovali čas. Ne podpišite mednarodnega sporazuma z varnostnim svetom ker gre samo za igro. Ne delajte tega. Poslušali so jo. 15 decembra 2021 je Putin objavil načrt ameriško-ruskega varnostnega sporazuma. Poklical sem belo hišo in jim priporočil sprejmite ga, pogovarjajte se. Ni vam ga treba sprejeti kot dokončnega, ampak samo del, ki govori o prenehanju širjenja Nata. Ne, ne, profesor Sachs mi nikoli ne bomo zaprli vrat Nata. Zato imamo sedaj vojno. Vojna se je, da bom bolj natančen začela 2014 , nato se je februarja 2022 začela ruska invazija. Njen cilj je bil jasen že po nekaj dneh, prisiliti Zelenskega na pogajanja. Zelenski je že ob koncu februarja dejal, ok, ok, mi bomo nevtralni. Šli so v Ankaro s posredovanjem Turčije . Vedel, sem ker sem govoril z enim od pogajalcev, da so dosegli nek sporazum oziroma da so blizu sporazuma. Potem so se vmešale ZDA. Ne, ne boste ga sprejeli, ne bomo ga podprli. Borite se naprej. Od takrat je umrlo nekaj sto tisoč ljudi. To je Nato, to so ZDA.

Uroš: Ali je Nato še obrambna organizacija ali pa je postala zelo agresivna organizacija?

Sachs: Po letu 1991 Nato ni več defenzivna organizacija. Postal je ameriška ekspedicijska sila, tak je primer Natovega bombardiranja Srbije blizu vas leta 1991. Beograd so bombardirali 7 tednov. Ali je to še defenzivna organizacija. Dajte no! Kako lahko bombardirate Beograd 7 tednov in jo označujeta za obrambno operacijo. Potem so na Kosovu postavili največje vojaško oporišče v Evropi . Kakšno naključje! Potem se je Nato preselil v Afganistan kot okupacijska sila. Ali je Nato še obrambna organizacija severnega Atlantika, tako kot piše v njegovih inicjalkah ko sem jih zadnjič preverjal, po 20 letni okupaciji Afganistana. Nato je odstranil tudi libijsko vlado . To je bila res, velika obrambna operacija. Potem je Nato nameraval obkoliti Rusijo v črnem morju. To je bila zelo pametna ideja , ki jo je uporabil že lord Parmeston leta 1856 . Ponovimo jo. Celo Zelenski je v svoji novoletni poslanici govoril kot nekdaj lord Parmeston . Vemo, da je črno morje ključno območje. Zasedli ga bomo. Rusijo bomo vrgli iz črnega morja. Zavzeli bomo Krim. Ali tisti ljudje v Londonu in Washingtonu živijo v sanjah? Ali v Londonu še razmišljajo o tem, da bi Rusijo obkolili na črnem morju . To je bila dobesedno ideja lorda Parmestona stara 170 let. Ne morejo jo pozabiti.

Uroš: Kakšen bo konec vojne v Ukrajini. Zdi se, da bo Rusija zmagala. Ali bo Ukrajina prisiljena na popuščanje?

Sachs; Zelo verjetno bo več sto tisoč Ukrajincev umrlo da bi dosegli rešitev , ki bo bistveno slabša kot bi bila pred dvema letoma. To se bo verjetno zgodilo.

Uroš: Eden od vzrokov za vojno v Ukrajini je morda v tem, da so ZDA poskušale oslabiti Rusijo zato, da bi se osredotočile na Kitajsko.

Sachs: V moji mladosti smo igrali igro, ki se je imenovala tveganje. Podlaga je bil zemljevid zemlje , cilj pa je bil zasesti čim večji del ozemlja. Če si bil obkrožen si začel vojno proti sosedu , da bi videl kaj se bo zgodilo. Mislim, da je to tudi ameriška igra. Hočejo vsak del zemlje na zemljevidu. Hočejo oporišče Nata v Ukrajini, hočejo oporišče v Gruziji, hočejo Natovo oporišče na Kosovu, hočejo Natova oporišča povsod. To je temeljna ideja. Več oporišč, več denarja. Več denarja , več pogodb, več delavnih mest, več bogastva. To je stroj. Gre za logiko samo uresničujoče prerokbe. Je popolnoma destruktivna in nelogična vendar deluje kot stroj.

Uroš: Kitajska je obkrožena z mislim, da okoli 400 ameriškimi vojaškimi oporišči. Ali je Kitajska res tako sovražnik kot to trdijo vodilni ameriški politiki?

Sachs; Kitajska je ovira, ni pa sovražnik. Je ovira ameriški hegemoniji. Zato je Kitajska za ZDA velik problem. ZDA hočejo voditi svet in nekatere države nočejo, da bi jim vladale ZDA. Kitajska ni tako nepričakovano zrasla. Kitajska se je združila v letu 225 pred našim štetjem . Njena civilizacija je stara 2200 let, kljub temu ji ZDA pravijo ne naredi to, ne poskušaj tega, si naš sovražnik itd., ker je Kitajska ovira ideji ameriške hegemonije. Ameriški cilj je , nihče ne sme postati tekmec ameriški moči. Kitajska je postala uspešna , tehnološko razvita, bogatejša, gospodarsko in vojaško močna , vendar ni grožnja, razen da jo ZDA razglašajo za grožnjo. ZDA kot ste rekli obkrožajo Kitajsko povsod z vojaškimi oporišči , in pravijo Kitajski zakaj vas to skrbi. Sovražnik postaja samo zaradi kitajske velikosti in uspešnosti.

Uroš: V Evropi je veliko pomislekov kako razvijati odnose s Kitajsko. Politiki v Bruslju so iznašli doktrino o ločitvi ( decoupling) , ki so jo nadomestili z doktrino manjšega tveganja ( derisking) v sodelovanju s Kitajsko. Ali ni to isto?

Sachs; V Bruslju sledijo ZDA sto odstotno ne le 99 odstotno. To je dejstvo. V Bruslju ne razmišljajo o Evropi , ne razmišljajo o tem, da Evropa in Kitajska delita evroazijski kontinent, v Bruslju ne razmišljajo o tem, da je bila v teku dva tisoč let trgovina med Evropo in Kitajsko zelo produktivna, da je povezovala imperij Han z rimskim imperijem že pred dva tisoč leti. Odnosi med Kitajsko in Evropo so bili zelo razviti tudi v zadnjih 20 letih. Bilo je veliko poslov, turizma in povečanega sodelovanja. ZDA so se vpletle in rekle von Der Leyenovi, ne, vi se morate oddvojiti od Kitajske. Podobno so rekli tudi drugim Evropejcem. Predsednico (italijanske) vlade Meloni so dobesedno poklicali v Washington in ji naročili, da mora izstopiti iz kitajske pobude en pas ena cesta. Ko se je vrnila domov je momljaje izjavljala mi nismo proti Kitajski in tej pobudi. Mislite da je do tega sklepa prišla sama? Ne , do te ideje prišla v ovalni sobi bele hiše . Naročeno ji je bilo , da mora to storiti.

Uroš: Kitajsko vodstvo je pred približno enim tednom sklenilo, da mora Kitajska postati v tem letu bolj aktivna. Ali to pomeni, da bo Kitajska postala voditelj držav svetovnega juga, kljub nekaterim pomislekom s strani Indije?

Sachs; Najbolj aktivne so države skupine BRICS, ki se je začela s 5 državami, Brazilijo, Rusijo, Indijo, Kitajsko in Južno Afriko. Sedaj so dodali še 5 držav Egipt, Etiopijo , Saudsko Arabijo, Emirate in Iran. Začele bodo z novim monetarnim pristopom , posebej da bi prenehale uporabljati dolar v medsebojnih transakcijah ker imajo ZDA zelo slabo prakso, ki se ji je pridružila tudi Evropa, da zaplenijo denar tistim državam s katerimi se ne strinjamo. To je dobesedni ameriški pristop , v Evropi pa prikimavajo da, da, mi se s tem popolnoma strinjamo . Države BRICS pravijo dobro , našle bomo drugo pot za trgovanje , ni nam treba uporabljati belgijske ustanove in švicarski sistem , ni nam potrebno uporabljati ameriških bank . Mislim, da bodo našle način da se izognejo dolarskim transakcijam.

Uroš: Kaj mislite, ali lahko med Kitajsko in ZDA pride do vojne?

Sachs: Če pride do vojne bi bilo to katastrofalno za ves svet.. ZDA ne morejo dobiti takšne vojne , zmaga ne bi imela niti smisla. Gre za dve super sili, če bi prišlo do vojne zaradi Tajvana, bi bil Tajvan uničen. ZDA ne bi bile sposobne premagati Kitajske. Svet bi bil na robu uničenja. Torej ali lahko pride do vojne, odgovor je da, ker imamo veliko neumnih politikov v ZDA, verjemite mi, imamo veliko neumnih politikov . Vojna lahko izbruhne. Če je v Evropi še kaj zdravega razuma mora povedati Američanom prenehajte biti tako agresivni . To ni igra , to ni operacija za pridobivanje denarja, gre za naše preživetje. Ustavite se. To bi Evropa morala reči ZDA. Evropa se je iz vojn veliko naučila. Prva in druga svetovna vojna sta bili velika nesreča. Prava kataklizma. Po drugi svetovni vojni so se v Evropi odločili, da bodo nekaj spremenili. Evropa se je veliko naučila o sodelovanju . ZDA so po drugi strani zastrupile veliko tega kar se je Evropa naučila. Evropa bi morala vztrajati pri tem kar se je naučila. Eden od velikih dosežkov Evrope, ki je pozabljen , je bil OVSE, Organizacija za varnost in sodelovanje v Evropi. Združila je številne države v skupni varnostni politiki. ZDA jo ne trpijo, zato ker ni Nato. Za Evropo je zelo pomembna ideja o kolektivni varnosti , ideja da ne boš vztrajal pri tem, da je Rusija sovražnik , da je Ukrajina samo naša, da bomo storili vse da bomo oslabili nasprotno stran. To je primitivno razmišljanje. Po vsem kar je Evropa preživela, bi morala biti prva , ki bi rekla to je neopravičljivo razmišljanje. Opravka imamo z ameriškim primitivnim razmišljanjem. Evropa bi morala imeti boljše ideje . Bila je že na tej poti . Naj vam povem po resnici, šokiran sem , da so države ki jih resnično občudujem tako njihove družbe in način vladanja, kot so Danska, Norveška, Švedska, Finska, postale vojni hujskači. Vse so na prvi bojni črti Nata. Vse kričijo zoperstaviti se moramo Rusiji. Voditelje teh držav sem poznal pred desetimi leti v povsem drugačni luči. Kaj se je z njimi zgodilo?.

Uroš: Hm, kakšno je vaše mnenje. Kaj se bo letos zgodilo z ameriškimi predsedniškimi volitvami. Bo predsednik Biden prevladal čeprav je slab, ali bo bivši predsednik Trump zmagal na volitvah?

Sachs; ZDA so letos zelo nestabilne in nepredvidljive. Biden ima 81 let in ni v fizični in mentalni kondiciji da bi se potegoval za ponovno izvolitev. To je vidno. Trump je nestabilen in se sooča z ducatom sodnih procesov . To je naš trenutni položaj. Oba imata izjemno negativne ocene javnega mnenja , bistveno višje kot pozitivne ocene. Javnost je izjemno razdeljena in je proti vojni. Opravka imamo z veliko mero nepredvidljivosti.

Uroš; Kaj se bo zgodilo, če bo prevladal Trump?

Sachs; kaj se bo zgodilo, če bo prevladal Biden. Smo na zelo nevarni poti. Trenutno ni jasna smer politike niti zdrava pamet. Gre za zelo slab položaj in upam, da bomo dobili nove kandidate , ki bodo pošteni in bodo zmagali. Tega ne izključujem. Sicer to ni zelo verjetno, ni pa izključeno.

Uroš: katero so glavni vzroki za zmanjšanje kvalitete ameriške demokracije?

Sachs: Glavni vzrok je korupcija. Ameriška politika je od 1970 leta naprej postala zelo korumpirana. Omejitve financiranja predvolilnih kampanj so bile ena za drugo odpravljene , zanimivo da s strani vrhovnega sodišča. Bile so odgovor na kampanjo vodilnih ljudi velikih korporacij in kampanje gospodarske zbornice in drugih voditeljev korporacij. Zato danes nimamo nobenih omejitev glede financiranja predvolilnih kampanj. Letošnje volitve bodo verjetno stale okoli 50 milijard dolarjev ali več. Mimogrede to ni veliko denarja, saj je država zelo bogata , vendar politiki poskušajo dobiti sto tisoč, dvesto tisoč, petsto tisoč za njihove predvolilne kampanje. Zato volijo s skladu z interesi njihovih sponzorjev najsi gre za vojsko, wall street , proizvajalce orožja ali veliko zdravstveno industrijo, ki je najdražji vendar ne najboljši zdravstveni sistem na svetu. Mi smo na 40 mestu pričakovane življenjske dobe , čeprav na posamezno osebo porabimo daleč največ. Tako deluje ameriški sistem lobijev. Kongres je kupljen s strani posebnih interesov, bela hiša je kupljena s strani posebnih interesov , zunanja politika je kupljena od posebnih interesov . Verjetno je res, da če hočeta ugrabiti politični sistem in demokracijo je to mogoče doseči z denarjem. Ena od možnosti je, da se odpoveste volitvam, druga možnost pa je, da nadaljujete z volitvami vendar jih spremenite v referendum o tem kdo bo dobil največ denarja. To se je zgodilo v ZDA.

Uroš: za konec. Če vas prav razumem predvidevate da bo svet v prihodnosti zelo nestabilen. Nemški sociolog Spengler je pred 100 leti predvideval, konec evropskega vpliva na svetu. Kako vidite prihodnost v tem letu?

Sachs; Temeljna ugotovitev je, da je zelo velik evropski vpliv na svet moderni fenomen. Začel se je v 15 stoletju, predtem je bila Evropa reven podaljšek Evrazije , najbolj vplivne v Evraziji so bile Kitajska , Indija, bližnji vzhod, Bagdad in Mongoli, nikakor pa ne Evropa. Evropa je bila zaostala. To ne drži če gremo nazaj dva tisoč let. Rimski imperij je bil res nekaj posebnega. Intelektualno pa so bili nekaj posebnega tudi Grki. Bili so res posebni. Njihov vpliv traja 2500 let. Vsak učenjak je Aristotelov študent. O tem ni nobenega dvoma, vendar se je geopolitični vpliv Evrope končal z rimskim cesarstvom leta 476. Najpomembnejše dogajanje med leti 500 in 1500 je bilo na bližnjem vzhodu in še bolj proti vzhodu. Od 1500 naprej od oceanskih imperijev Španije, Portugalske in Nizozemske ter Britanije in Francije itd., se je evropska moč relativno povečala. Z industralizacijo je Evropa popolnoma prevladala. Od 19 do 20 stoletja je bil ves svet Evropski. Sedaj se vračamo nazaj v novo ravnotežje. Slednje je zelo temeljito , na primer vzpon celotne Azije, Indije, Kitajske , jugovzhodne Azije , tudi Afriški dvig bo zelo močan saj gre za eno četrtino svetovnega prebivalstva. To se bo zgodilo do sredine stoletja. Evropsko vodenje je bilo začasen pojav, ki je trajal dve sto , tri sto let. To ne pomeni, da mora Evropa izginiti in izgubiti svojo blaginjo, toda njen poseben vpliv kot svetovnega voditelja je bil začasen. Naj dodam, da je Evropa v veliki meri sama pospešila svoj upad, ker je bila prizorišče dveh svetovnih vojn v 20. stoletju, ki so bile popolna katastrofa in se je kot imperij obnašala zelo slabo. Ko združite obe stvari vidite, da je Evropa storila veliko za pospešitev svojega padca. Rad imam evropsko civilizacijo, prav tako EU čeprav je na povodcu ZDA. Mislim, da je Evropa veliko prispevala k našemu svetu in je dom velike civilizacije stare več kot dva tisoč let. V tem smislu nisem tak pesimist kot Spengler. Rad bi doživel globalni mir. Prav tako zelo cenim Kitajsko civilizacijo kot tudi druge, na primer arabsko civilizacijo . Mislim, da bi morali spoštovati eden drugega in živeti v miru ,ne pa seštevati kdo je številka 1 , kdo je številka 2 in kdo je peti in kdo je deseti kot to počnemo. ZDA nimajo takšne mentalitete . V svoji glavi nimajo kooperativnega multilateralnega sveta . Ameriška ideja je multilateralni svet ki ga vodijo ZDA , čeprav kot star možakar ki govori jezik, ki je zastaral pred 30 leti. To ponazarja ameriško mentaliteto, ki pravi mi smo nepogrešljiva država mi smo voditelj v katerega vsi gledajo. Da, vsi gledajo v nas in vsi volijo priti nam. To je povedano malo poredno. ZDA ne razumejo da je iskanje novega ravnotežja dobro. To samo pomeni, da ostali zmanjšujejo zaostanek in da moramo z njimi imeti normalne odnose. V EU je 450 milijonov ljudi, kar je nekaj več kot 5 % svetovnega prebivalstva , morali bi si prizadevati za izgradnjo multipolarnega sveta. Tako imenovani zahod skupaj z ZDA ima 800 milijonov ljudi , kar je ena desetina svetovnega prebivalstva. Naj mi vodimo svet. Dajte no, odrastimo že, bodimo del sveta. Imejmo dobre odnose z Indijo, Kitajsko, arabskim svetom , muslimani, z južno Ameriko. To bi bilo normalno. Nikakor nisem pesimist kar zadeva naše znanje, našo bistroumnost, našo sposobnost da so soočimo s krizami kot so klimatske spremembe in druge. Po človeški plati si ne bi smeli prizadevati, da vodimo svet , morali bi si prizadevati za vsestransko sodelovanje.

Uroš: Profesor Sachs , najlepša hvala za vaše odlične in pomembne ugotovitve. lepa hvala.